

 **Република Србија**

 **МИНИСТАРСТВО ПРИВРЕДЕ**

 **Број: 404-02-238/2017-02**

 **2. октобар 2017. године**

 **Б е о г р а д**

 **На основу члана 60. Закона о јавним набавкама („Службени гласник РС“ број 124/12, 14/15 и 68/15), Министарство привреде објављује**

**ПОЗИВ ЗА ПОДНОШЕЊЕ ПОНУДА**

**Назув Наручиоца**: Министарство привреде

**Адреса Наручиоца**: Кнеза Милоша 20

**Интернет страница** Наручиоца: [www.privreda.gov.rs](http://www.privreda.gov.rs)

**Врста Наручиоца**: Орган државне управе

**Врста поступка јавне набавке**: поступак набавке мале вредности

**Редни број набавке**: 132/2017

**Врста предмета**: Добра

**Опис предмета, назив и ознака из ОРН**: Предмет јавне набавке су мултифункционални уређаји за потребе Министарства привреде, ОРН: 30120000 – опрема за фотокопирање и офсет штампу

**Критеријум за доделу уговора**: најнижа понуђена цена

**Начин преузимања конкурсне документације, одн. интернет адреса где је објављена**: Конкурсна документација се може преузети на Порталу јавних набавки и на интернет страници наручиоца [www.privreda.gov.rs](http://www.privreda.gov.rs)

**Начин подношења понуда и рок за подношење понуда**: Понуђач подноси понуду непосредно или путем поште. Уколико понуђач понуду подноси путем поште мора да обезбеди да иста буде примљена од стране наручиоца до датума и часа који је одређен у овом позиву. Понуда се доставља у писменом облику на српском језику у затвореној коверти, затвореној на начин да се приликом отварања понуде са сигурношћу може утврдити да се први пут отвара. Понуда се доставља на адресу: Београд, Кнеза Милоша 20.

Неблаговременом ће се сматрати понуда која није примљена од стране наручиоца до датума и часа који је одређен у овом позиву. Уколико је понуда неблаговремена Наручилац ће је неотворену вратити понуђачу, са назнаком да је неблаговремена.

**Рок за подношење понуда је**  до 13. октобра 2017. године до 12,00 сати

**Место, време и начин отварања понуда**: Отварање понуда одржаће се дана 13. октобра 2017. године са почетком у 12:15 часова, у просторијама Министарства привреде, Београд, Кнеза Милоша 20, I спрат, канцеларија 115.

**Услови под којим представници понуђача могу учествовати у поступку отварања понуда:** Овлашћени представници понуђача, пре почетка отварања понуде морају комисији за отварање поднети пуномоћје за учешће у поступку отварања понуда.

**Рок за доношење одлуке**: Одлуку о додели уговора Наручилац ће донети у року од 3 дана од дана отварања понуда.

**Лица за контакт**: Снежана Црнојевић и Бранка Ердељан 011/3642-699, snezana.crnojevic@privreda.gov.rs, branka.erdeljan@privreda.gov.rs